Diari Oficial de la Generalitat Valenciana


Sumari del DOGV 7129, del 11-10-2013 (2013/9640)

Notificació del laude emés per la Junta Arbitral de Transports d'Alacant. Expedient número 046/13-A.
----------------------------------------------------------------------------------------------------

### Dades del document

Número de DOGV
:   7129

Data del DOGV
:   11-10-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9640


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 046/13-A. [2013/9640]  
Luis Felipe Suárez Jorcano, president de la Junta Arbitral de Transports d'Alacant, manifesta que, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Productos Agrícolas Juan que s'ha dictat laude en l'expedient indicat en l'encapçalament i, com que no és possible la notificació per desconegut, parador ignorat o absència, es fa a través de la present publicació. El contingut íntegre del laude és el que es ressenya a continuació:  
«Tribunal  
President: Luis Felipe Suárez Jorcano; vocals: Francisco Ortiz Gutiérrez, Miguel García Navarro, que justifica l'absència; secretària vocal: Carolina Casal Asensio. Parts. Reclamant: DHL Freight Spain, SLU, representada per Antonio Arce Ruíz. Reclamat: Productos Agrícolas Juan, que no compareix a l'acte de vista.  
Alacant, 1 d'agost de 2013, a les 09.30 hores constituïxen la Junta Arbitral de Transports els membres indicats al marge, amb l'assistència de les parts per a resoldre l'expedient 046/13-A. Se celebra la vista oral respecte a la reclamació següent: impagament de ports. No compareix el demandat.  
Inicia la vista oral el president, es comprova la identitat de la part compareixent i la qualitat amb què intervé.   
A la part reclamada li va ser notificada la demanda i la citació a vista per al dia 01.08.2013 per mitjà d'un escrit rebut el 04.07.2013 per un empleat, segons queda acreditat amb el rebut expedit pel Servici de Correus i que consta en l'expedient.   
Es concedix la paraula a la reclamant i deixa basada la reclamació en els antecedents de fet següents.  
1. Es ratifica en tots els motius de la demanda i manifesta que, com a conseqüència de les relacions comercials entre les parts, la reclamant va contractar amb la reclamada la realització de tres servicis de transport, amb origen i destinació indistinta en Utrecht, Benissa (Alacant), Neustadt, Bremen, Londres, Hindeloopen i St. André des Eaux. Els servicis es van dur a terme sense cap incidència, i es van presentar al cobrament les factures següents: la núm. 00003480, de 28.10.2010, per un import de 54,28 euros; la núm. 03305030, de 08.09.2010, per un import de 47,20 euros; la núm. 58887627, de 08.09.2010, per un import de 601,80 euros; la núm. 50209611, de 25.03.2010, per un import de 67,28 euros; la núm. 98046377, de 29.03.2010, per un import de 60,32 euros; la núm. 94000338, de 10.03.2010, per un import de 46,40 euros; la núm. 51175327, de 21.06.2010, per un import de 591,60 euros; la núm. 42834207, de 29.09.2010, per un import de 53,10 euros; la núm. 68624857, de 29.09.2010, per un import de 112,10 euros; la núm. 93241175, de 22.09.2010, per un import de 123,90 euros; la núm. 39825759, de 05.2010.2010, per un import de 88,50 euros; la núm. 68566378, de 10.02.11, per un import de 53,10 euros.  
Van fer diverses gestions per a cobrar-les però no han aconseguit cobrar el deute, per la qual cosa interposen esta demanda, amb la sol·licitud que es reconega el seu dret i es condemne la reclamada al pagament de la quantitat de 1.477,38 euros.  
No hi ha cap més al·legació. Es debat la demanda i es dóna per conclosa la vista. S'hi apliquen els fonaments jurídics següents:  
  
1. Quant a la competència territorial, referida als transports realitzats, diu l'article 31.1 del CMR: «Per a tots els litigis a què done lloc el transport regulat per este conveni, el demandant pot triar, fora de les jurisdiccions dels països contractants, designades d'acord comú per les parts del contracte, les jurisdiccions del país en el territori del qual: a) El demandat té la residència habitual, el domicili principal o la sucursal de l'agència per mitjà de la qual ha sigut conclòs el contracte de transport; i b) Està situat el lloc en què el transportista es va fer càrrec de la mercaderia o el lloc designat per a entregar-la; no es pot triar cap altra jurisdicció». En este mateix sentit, assenyalen la competència territorial de la Junta Arbitral els articles 6 i 7.2 del Reglament de la Llei d'Ordenació dels Transports Terrestres (Reial Decret 1211/1990), referida al transport nacional.   
2. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció de l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que la modifica: "es presumirà que hi ha acord de sotmetiment a l'arbitratge de les juntes sempre que la quantia de la controvèrsia no excedisca els 6.000,00 euros i que cap de les parts intervinents en el contracte haja manifestat expressament a l'altra la voluntat en contra abans del moment en què s'inicie o hauria d'haver-se iniciat el servici o activitat contractat".  
  
3. La normativa nacional està complementada, quant als transports de caràcter internacional, pel Conveni de 19 de maig de 1956, al qual es va adherir Espanya per l'Instrument del 12 de setembre de 1973 (Ministeri d'Assumptes Exteriors, BOE 109, 7.05.1974). El contracte de transport internacional de mercaderies per carretera (CMR), modificat pel Protocol de 05.07.1978, al qual es va adherir Espanya per l'Instrument de 23.09.1982 del cap de l'Estat, publicat en el BOE de 18.12.1982, núm. 203, que establix per a qüestions de competència el que regula l'article 31.1a. No obstant això, i atés que el CMR no constituïx una regulació completa i sistemàtica dels transports de mercaderies per carretera, les llacunes han de completar-se acudint a les normes materials internes dels estats, per la qual cosa, supletòriament, hi seran aplicables, si és el cas, el Codi de Comerç, la Llei d'Ordenació dels Transports Terrestres i el reglament que la desplega, i la resta de normes de procediment i d'aplicació general.  
4. Atesa l'absència del vocal representant d'empreses carregadores i usuaris, que va excusar l'assistència, este laude es dicta d'acord amb la previsió de l'apartat 7 de l'article 9 del Reial Decret 1211/1990, de 28 de setembre, esmentat més amunt, que va aprovar el reglament de desplegament de la Llei d'Ordenació dels Transports Terrestres que, literalment, disposa que "la no-assistència de qualsevol dels membres de la junta, a excepció del president, no impedix que es dicte el laude".  
  
5. De les manifestacions realitzades en vista es deduïx que, efectivament, els ports que són reclamats en esta demanda, la factura dels quals hi consta adjunta, es van fer, la qual cosa determina el dret al cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat, dicta el laude següent:  
  
Estimar la demanda, interposada per DHL Freight Spain, SLU, representada per Antonio Arce Ruíz, contra Productos Agrícolas Juan, ja que dels fets relatats, els documents probatoris i les declaracions efectuades s'establix que s'han fet els transports reclamats dins de les condicions contractuals acordades, i se n'ha de pagar l'import.   
  
Per tot això, Productos Agrícolas Juan ha d'abonar a DHL Freight Spain, SLU, la quantitat de mil quatre-cents setanta-set amb trenta-huit euros (1.477,38 euros).  
Contra este laude pot exercir-se l'acció d'anul·lació davant el Tribunal Superior de Justícia de la Comunitat Valenciana, en el termini dels dos mesos següents a la notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents a la notificació del laude, pot sol·licitar-se a esta Junta Arbitral la correcció, aclariment o complement, d'acord amb l'article 39 de la Llei d'Arbitratge.  
Transcorreguts 20 dies des de la notificació d'este laude a les parts, podrà instar-se'n l'execució forçosa davant del Jutjat de Primera Instància d'Alacant, d'acord amb el que establixen els articles 44 i 45 de la Llei 60/2003, de 23 de desembre, d'Arbitratge, i 548 de la Llei 1/2000, de 7 de gener, d'Enjudiciament Civil.»  
Els terminis de recursos del laude transcrit es compten a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 26 de setembre de 2013.- El president de la Junta Arbitral de Transports d'Alacant: Luis Felipe Suárez Jorcano.